Ritratt: DLP Automotive  Jiem impenjattivi immens għall-Island Car Club. Dan għaliex wara xhur ta' waqfien minħabba miżuri relatati mal-pandemija issa se jiġu organizzati numru ta' tlielaq qabel jidħol aktar l-istaġun tas-sajf. Bejn il- Ħadd 30 ta' Mejju u l-Ħadd ta' wara, is- 6 ta' Ġunju l-Island Car Club se jorganizza rekord ta' 3 tlielaq. Il-Ħadd 30 ta' Mejju l-ewwel round tal-kampjonat nazzjonali England Insurance se jiġi organizzat fil-Miżieb limiti tal-Mellieħa. Is- Sibt 5 ta' Gunju l-Island Car Club se jorganizza is-Solv-It Classic Cars Hillclimb esklussivament għall-membri tal-Old Motors Club, li se jipparteċipaw bil-karozzi klassiċi tagħhom. Il- Ħadd 6 ta' Ġunju se jiġi organizzat it-tieni round tal-kampjonat nazzjonali England Insurance. L-avvenimenti tas-Sibt 5 u l-Ħadd 6 ta Ġunju se jsiru l-Imtaħleb limiti tar-Rabat. Minħabba restrizzjonijiet li għadhom fis-seħħ dawn l-avvenimenti se jsiru mingħajr spettaturi. Dan it-tagħrif twassal minn motors.mt